**Ca să-nţelegi, Iubirea mare**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca să-nţelegi, Iubirea mare

Ca să-nţelegi, Iubirea mare

A Domnului 'n-al Său Cuvânt

Şi demonstrată pe pământ -

Prin planul de răscumpărare,

O! Priveşte-o clipă în istorie,

Şi cugetă-adânc la victorie!

După naşterea din Betleem,

S-a urmărit crâncena jertfire

Sub cea mai crudă osândire

A pruncilor pe care-i vedem,

C-au fost ucişi, fără cruţare

De-ostaşii trimişi să-L omoare.

Priveşte apoi, în Ghetsimani

La agonia-I, cea de moarte -

Ca noi de viaţă s-avem parte,

Când Domnul luat de duşmani,

L-au dus 'n-ascuns la judecare

Dorindu-I trista condamnare.

Priveşte-o clipă-n spre Calvar

Cum crucea o ducea în spate

Pentru-ale lumii mari păcate,

Ca noi s-avem un timp de har

Prin al Său sânge-n răstignire,

Cu dreptul sfânt la mântuire.

Poate, meditând vei înţelege

Că-n costul cel mare-al jertfirii

Prin planul sfânt al mântuirii -

Din moartea cea-n fărădelege

Domnu-n iubirea Sa te-a prins,

Când în jerfirea vieţii a-nvins.

Îţi spune-astfel, că mântuirea

Prin jertfa-I sacră ţi-e deplină,

Căci Ea ţi-a luat întreaga vină

Să-ţi ofere-n schimb, fericirea,

Ce-a fost pierdută prin păcat

Dar care-n sânge, te-a iertat!

Flavius Laurian Duverna

26 octombrie 2013